વિજયા દશમી આ વખતે છે ૩૦મી સપ્ટેમ્બરે. કોલકાતા સહિત સમગ્ર રાજ્યમાં દુર્ગા પૂજાનું ભારે મહત્ત્વ છે. દશેરાના દિવસે મોટી મૂર્તિઓનું વિસર્જન થતું હોય છે. મુંબઈમાં ગણપતિ વિસર્જન જેવી ભીડ, બલકે તેનાથી વધારે ભીડ કોલકાતામાં દુર્ગા વિસર્જન વખતે થાય છે. આ વખતે મોહર્રમ પહેલી ઓક્ટોબર પડે છે. દશેરાના બીજા દિવસે. દશેરાએ રાતના ૧૦ વાગ્યા સુધી દુર્ગા માતાની મૂર્તિનું વિસર્જન કરી શકાશે એમ સરકારે જાહેર કર્યું હતું. બીજા દિવસે મોહર્રમ હોવાથી વિસર્જન 24 કલાક માટે બંધ અને પછી બીજીથી ચોથી સુધી વિસર્જન ચાલે.